ål
cf. ', rt"csI-5

PUNKAHARJUN KUNTA
Vastaanottaja
Oikeusministeriö
Oikeushallinto-osasto
PL25
00023 VALTIONEUVOSTO
LAUSUNTO KÄRÄJÄOIKEUSVERKOSTON KEHITTÄMISESTÄ

Punkaharjun kunnanhallitus pyydettynä lausuntona toteaa, että ensinnäkin pelkkä maakuntajako ei voilla olla kansalaisiin kohdistuvan palvelujärjestelmän ainoa aluejakomalli, vaan palvelut on järjestettävä siten, että niiden saavutettavuus kansalaisen kannalta on kohtuullinen. Punkaharjulta etäisyyttä Mikkeliin on 140 km ja ilman omaa ajoneuvoa olevan kansalaisen on mandotonta kohtuullisessa ajassa päästä palvelun piiriin. Alueena Savonlinnan seutu on vesistöjen pirstomaa ja siten matkat tulevat pitkiksi ja tämä tulisi huomioida myös käräjäoikeusuudistuksessa.

Toisaalta ministeri Kiviniemi on asettanut aluehallinnon uudistamishankkeen, jonka tehtävänä on mm. tehdä ehdotus alueviranomaisten määrän vähentämiseksi ja aluejakojen muutoksiksi, joten käräjäoikeuden uudistushankkeessa tulisi odottaa ehdottomasti mandollisia muutoksia mm. maakuntaj akoon.

Nykyisen Savonlinnan käräjäoikeuden muodostavat Savonlinnan kaupunki, sekä Enonkosken, Heinäveden, Kerimäen, Punkaharjun ja Savonrannan kunnat. Luontevasti Savonlinnan käräjäoikeuspiiriin kuuluisivat myös Rantasalmi ja Sulkava Etelä-Savosta sekä Parikkala Etelä-Karjalasta, jolloin väestöpohja olisi lähes 60 000 asukasta.

Savonlinnan käräjäoikeudessa on käsitelty n. 500 juttua vuodessa, joista 400 rikosasiaa ja 100 riita-asiaa. Juttuja Savonlinnan käräjäoikeudessa olisi ollut käsiteltävänä enemmänkin, mikäli syyttäjä-resurssit olisivat olleet riittävät. Juttumäärä sinällään riittää oman käräjäoikeuspiirin säilyttämiseen ja mitä erikoistumiseen tulee, niin tapauskohtaista erikoistumista on harjoitettu jo tähänkin saakka ja niin voidaan menetellä edelleen.

Lisäksi työryhmän ehdotuksessa ei ole kerrottu, mitä palveluja mm. palvelutoimisto antaisi asiakkaille. Kunnanhallitus pitää välttämättömänä, että mm. Savonlinnassa kansalaisilla olisi käytettävissään tuomarin tehtäviä hoitavan lakimiehen palvelut, jolloin Savonlinnassa tulisi olla vähintään tuomiopiirin sivukanslia.

Käsityksemme mukaan poliisin osalta Savonlinnassa tulee säilymään rikostutkinta, joka edellyttää läheistä yhteistyötä mm. syyttäjän osalta ja näin ollen syntyy myös perusta Savonlinnan käräjäoikeuden säilyttämiselle eli poliisin, syyttäjän ja oikeuden toimimiselle samalla paikkakunnalla, huomioiden laajentuva väestöpohja sekä pitkät etäisyydet.

pWrapPolygonVertices8;7;(0,0);(0,17433);(6018,17433);(6018,21600);(21596,21600);(21596,0);(0,0);fBehindDocument1

Sivu 2(2)

Samaan johtopäätökseen on tullut myös työryhmän jäsen Sakari Laukkanen eriävässä mielipiteessään. Annamme tuen hänen kannanotolleen ja perusteluilleen mm. asianajopalvelujen säilymisen ja kansalaisten oikeusturvan ja oikeudellisen hyvinvoinnin turvaamisen näkökulmasta.

Lisäksi käräjäoikeusratkaisu on myös yhteiskuntapoliittinen ratkaisu. Viimeaikoina hallinnon uudistuksissa on tuettu juuri maakuntakeskuksia ja unohdettu tyystin aluekeskusten kehittäminen ja niiden vaikutuspiirissä asuvien ihmisten palvelujen saatavuus.

Savonlinnan seutu on joutunut menettäjäksi korkeakoulu-uudistuksessa ja kihlakuntauudistuksessa ja nyt on tehty mm. Punkaharjun osalta esitys Metsäntutkimuslaitoksen tutkimusasemaverkoston supistamisesta. Rakenteellisista ongelmista kärsivänä alueena Savonlinnan alue joutuisi menettäjäsi myös käräjäoikeusuudistuksessa. Valtion toimenpiteiden seurauksena alueella olisi siten vaara muuttua jopa voimakkaaksi rakennemuutosalueeksi.

Edellä esitetyn mukaisesta Punkaharjun kunnanhallitus vastustaa jyrkästi Savonlinnan käräjäoikeuden liittämistä Mikkelin käräjäoikeuteen ja esittää käräjäoikeusverkoston uudelleen arvioimista kansalaisten palvelujen saatavuuden ja etäisyyksien näkökulmasta, jolloin Savonlinnan käräjäoikeus jatkaisi toimintaa laajentuneen alueen puitteissa.

PUNKAHARJUN KUNTA

Punkaharjulla 17. päivänä tammikuuta 2008
(04//>7
Pekka Nousiainen	A Petrilämen
kunnanjohtaja	allintojohtaja